บสก.อัดโปรโมชั่นงานNPA Grand Sale 2010
บสก. ขนทรัพย์คุณภาพ ทุกประเภท ทุกทำเลทั่วไทย ลดราคา 20-30% ในงาน NPA Grand Sale&nbsp; 2010 จัดโปรโมชั่นฉลองครบรอบ 12 ปี&nbsp;
28 มิ.ย. 2553

บสก. ขนทรัพย์คุณภาพ ทุกประเภท ทุกทำเลทั่วไทย ลดราคา 20-30% ในงาน NPA Grand Sale  2010 จัดโปรโมชั่นฉลองครบรอบ 12 ปี 
นายสุเมธ มณีวัฒนา รองกรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ จำกัด (บสก.) กล่าวว่า  ในช่วงระหว่างวันที่ 9 – 11 กรกฎาคม 2553 บริษัทได้นำทรัพย์สินรอการขายประเภท “บ้านพร้อมอยู่ ที่ดินพร้อมใช้” ลดราคาพิเศษ 20-30% ประกอบด้วย ที่ดินเปล่า ที่ดินจัดสรร บ้านเดี่ยว ทาวน์เฮ้าส์  อาคารชุดพักอาศัย และอาคารสำนักงาน ไปจำหน่ายในงาน  NPA Grand Sale 2010 ซึ่งจัดขึ้น ณ MCC Hall  The Mall บางกะปิ
นอกจากนี้ในช่วงวันดังกล่าว บสก. ยังได้จัดกิจกรรมการออกบูธ “BAM NPA Grand Sale” พร้อมกันทั่วประเทศ รวม 7 ภาค 25 สำนักงาน อาทิ ศูนย์การค้ากาดสวนแก้ว จังหวัดเชียงใหม่ , ห้างบิ๊กซี จังหวัดเชียงราย , ห้างเทสโก้ โลตัส จังหวัดแพร่ , ห้างบิ๊กซี จังหวัดพิษณุโลก , ห้างเทสโก้ โลตัส จังหวัดนครราชสีมา , ห้างเทสโก้ โลตัส จังหวัดลพบุรี , ห้างบิ๊กซี จังหวัดนครปฐม ,  ห้างบิ๊กซี จังหวัดชลบุรี , ห้าง   บิ๊กซี จังหวัดระยอง , มาร์เก็ต วิลเลจ หัวหิน จังหวัดประจวบคีรีขันธ์ , ห้างเทสโก้ โลตัส สาขาหลังสวน จังหวัดชุมพร , ห้างคาร์ฟูร์ จังหวัดนครศรีธรรมราช และห้างคาร์ฟูร์ หาดใหญ่ จังหวัดสงขลา เป็นต้น
สำหรับการออกบูธจำหน่ายทรัพย์ในงาน NPA Grand Sale 2010 และงาน “BAM NPA Grand Sale” ครั้งนี้ บสก. ได้จัดโปรโมชั่นพิเศษเนื่องในโอกาสครบรอบ 12 ปี ให้กับลูกค้าที่ซื้อทรัพย์ของ บสก. และทำสัญญาซื้อขายแล้ว (ตั้งแต่เดือนมกราคม - ตุลาคม 2553) ลุ้นรับห้องชุดพักอาศัย 12 ยูนิต ในราคายูนิตละ 12 บาท พร้อมฟรีแพ็คเกจท่องเที่ยวทั่วไทยกับ บสก. รับฟรีบัตรเติมน้ำมัน PTT Cash Card มูลค่า 3,000 บาท และฟรีค่าธรรมเนียมการโอนกรรมสิทธิ์ทรัพย์ทุกรายการ  สำหรับสมาชิก กบข. ลดเพิ่มอีก 5% จากราคาอนุมัติขาย ขณะที่ลูกค้าซื้อทรัพย์ผ่อนชำระกับ บสก. รับอัตราดอกเบี้ยต่ำสุด MLR – 3% ระยะเวลา 10 ปี (เฉพาะทรัพย์ราคาไม่เกิน 2 ล้านบาท)
รองกรรมการผู้จัดการใหญ่ บสก. ยังได้กล่าวถึงทิศทางตลาดอสังหาริมทรัพย์ในช่วงครึ่งปีหลัง 2553 ว่า ผู้ประกอบการอสังหาริมทรัพย์แต่ละแห่งคงเร่งทำยอดขายต่อเนื่องจากช่วงครึ่งปีแรก โดยการออกแคมเปญใหม่ๆ เพื่อกระตุ้นยอดขายทั้งปีให้ได้ตามเป้าหมายที่วางไว้